110. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1036018/1337/0001 της 19/24 Μαρτ. 1989 (ΦΕΚ Β΄ 220) Καθορισμός καθηκόντων και κλάδων προσωπικού του Υπουργείου Οικονομικών, σύμφωνα με τις διατάξεις του άρθρ. 5 του Νόμ. 1586/86. Έχοντας υπόψη: 1.Τις διατάξεις: α)του άρθρ. 5 του Νόμ. 1586/86 «Βαθμολογική διάρθρωση των θέσεων του Δημοσίου, Ν.Π.Δ.Δ. και των Ο.Τ.Α. και άλλες διατάξεις» (ΦΕΚ 37/Α/86) β)των Π.Δ. 284/88 «Οργανισμός του Υπουργείου Οικονομικών» (ΦΕΚ 128/Α/1988) και 551/88 «Οργανισμός Νομαρχιών-Οργάνωση Οικονομικών Υπηρεσιών» (ΦΕΚ 259/Α/1988) γ)τις διατάξεις του Ν.Δ. 1264/1942 «περί τροποποίησης και συμπλήρωσης των διατάξεων περί Οικονομικής Επιθεώρησης» (ΦΕΚ 100/Α/25.4.1942). 2.Την ανάγκη εποπτείας, επιθεώρησης μελέτης, ελέγχου και συντονισμού των περιφερειακών Αρχών και Υπηρεσιών του Υπουργείου Οικονομικών και ειδικότερα εποπτείας, επιθεώρησης και διενέργειας ελέγχου δημοσίων υπολόγων, Εθνικών Κληροδοτημάτων, Δημοσίων Κτημάτων κ.λπ. αποφασίζουμε: Ορίζουμε όπως, τα καθήκοντα που προβλέπονται από την κείμενη νομοθεσία για τους Επιθεωρητές του Υπουργείου Οικονομικών, ασκούνται από υπαλλήλους Α΄ βαθμού του κλάδου ΠΕ Φοροτεχνικών, ΠΕ Δημοσιονομικών, ΠΕ Τελωνειακών και ΠΕ Χημικών. Σελ. 58,430(α) Τεύχος 1137- Σελ. 86 